Vabahärra

Vabahärra (saksa keeles Freiherr, rootsi keeles friherre) oli Saksamaal läänindusajastul maahärra teenistusest vaba aadliku tiitel; hiljem auastmelt krahvile allpool järgnev aadlik (1561. aastast ka  Rootsi rüütelkonnas). 

Vabahärra tiitlit loetakse tasemelt võrdseks parunitiitliga. Venemaa keisririigis seati parunitiitel sisse alles 18. sajandil, mil ka Balti kubermangude aadlisuguvõsade esindajad said õiguse ennast paruniks tituleerida. Keiser Aleksander II ajal anti rida parunitiitleid ka neile aadlikele, kel neid varem polnud. Seetõttu kasutasid parunitiitlit sageli ka Balti provintside aadlisuguvõsad, kes tegelikult kandsid varem vabahärra  tiitlit.

Erinevalt vabahärratiitlist tarvitati parunitiitlit ilma partiklita von (mõningate eranditega).

Vaata ka
vabaproua
riigivabahärra
Kategooria:Aadlitiitlid
Kategooria:Rootsi aadlitiitlid